Α.Ο. Αγίου Ιεροθέου

Ο **Αθλητικός Όμιλος Αγίου Ιεροθέου** είναι αθλητικό σωματείο που εδρεύει στον ομώνυμο συνοικισμό του Περιστερίου Αττικής. Επίσημο έτος ίδρυσης του συλλόγου είναι το 1955 και έχει χρώματα κίτρινο και μαύρο. Διαθέτει από ιδρύσεως του τμήμα ποδοσφαίρου ενώ διατηρεί και τμήμα στίβου, που ιδρύθηκε στα τέλη του 2017. Ανήκει στη δύναμη της Ε.Π.Ο. και της Ε.Π.Σ. Αθηνών  και στη δύναμη του Σ.Ε.Γ.Α.Σ., όπου και εγγράφηκε στις 18 Ιουλίου του 2018.

Το πιο διακεκριμένο αθλητικό τμήμα του συλλόγου, είναι το ποδοσφαιρικό του τμήμα. Έχει λάβει μέρος από το παρελθόν στα εθνικά πρωταθλήματα της Γ' Εθνικής και Δ' Εθνικής κατηγορίας. Παραδοσιακή του έδρα αποτελεί το Δημοτικό γήπεδο Χωράφας Περιστερίου. Έχει αγωνιστεί πολλές φορές στις Εθνικές κατηγορίες και μάλιστα αποτελεί μετά τον Ατρόμητο την δεύτερη ομάδα του Περιστερίου σε παρουσίες σε Γ και Δ Εθνική κατηγορία.  

## Τμήμα ποδοσφαίρου

### Αγωνιστική πορεία
#### Η αγωνιστική πορεία διαχρονικά

### Παρουσία στα εθνικά πρωταθλήματα
#### Σύνολα συμμετοχών στα εθνικά πρωταθλήματα

#### Αναλυτικά οι παρουσίες στα εθνικά πρωταθλήματα
***1977-78**: Εθνική Ερασιτεχνική Κατηγορία (1ος όμιλος από 4): 5η θέση, 45 β. 
***1978-79**: Εθνική Ερασιτεχνική Κατηγορία (1ος όμιλος από 4): 8η θέση, 44 β.
***1979-80**: Εθνική Ερασιτεχνική Κατηγορία (1ος όμιλος από 4): 14η θέση, 31 β. Υποβιβασμός.
***1981-82**: Εθνική Ερασιτεχνική Κατηγορία (2ος όμιλος από 8): 11η θέση, 27 β. Υποβιβασμός.
***1994-95**: Δ΄ Εθνική (2ος όμιλος από 8): 14η θέση, 41 β. 41-45 γκολ. Υποβιβασμός.
***2007-08**: Δ΄ Εθνική (8ος όμιλος από 10): 9η θέση, 34 β. 39-44 γκολ.
***2008-09**: Δ΄ Εθνική (8ος όμιλος από 10): 4η θέση, 51 β. 42-26 γκολ.
***2009-10**: Δ΄ Εθνική (8ος όμιλος από 10): 11η θέση, 38 β. 42-43 γκολ.
***2010-11**: Δ΄ Εθνική (8ος όμιλος από 10): 13η θέση, 19 β. 22-47 γκολ. Υποβιβασμός.
***2016-17**: Γ΄ Εθνική Ερασιτεχνική Κατηγορία (4ος όμιλος από 4): 3η θέση, 54 β. 40-23 γκολ. ( Η Καλύτερη στην ιστορία του ) 
***2017-18**: Γ΄ Εθνική Ερασιτεχνική Κατηγορία (8ος όμιλος από 8): 6η θέση, 26 β. 24-23 γκολ.
***2018-19**: Γ΄ Εθνική Ερασιτεχνική Κατηγορία (7ος όμιλος από 8): 6η θέση, 30 β. 35-28 γκολ.
***2019-20**  Γ΄ Εθνική Ερασιτεχνική Κατηγορία (5ος όμιλος  από 8):5η θέση, 36 β. 30-27 γκολ.
***2020-21**  Γ΄ Εθνική Ερασιτεχνική Κατηγορία (7ος όμιλος  από 8) 4η θέση, 21 β. 19-10 γκολ.
***2021-22**  Γ΄ Εθνική Ερασιτεχνική Κατηγορία (5ος όμιλος  από 7) 6η θέση, 27 β. 21-26 γκολ.
***2022-23**  Γ΄ Εθνική Ερασιτεχνική Κατηγορία (5ος όμιλος  από 5) 14η θέση, 3 β. 11-95 γκολ. ( Υποβιβασμός )

### Παρουσία στο Κύπελλο Ελλάδας
Την σεζόν 2019-2020 ο Άγιος Ιερόθεος είχε προκριθεί στον Τελικό Κυπέλλου της Ε.Π.Σ. Αθηνών και θα αντιμετώπιζε τον Φωστήρα. Ο Τελικός όμως αναβλήθηκε λόγο της Πανδημίας Covid 19 που έπληξε την Ελλάδα όπως και ολόκληρο τον πλανήτη. Για να μην μείνει το τρόπαιο χωρίς νικητή έγινε κλήρωση και ο Άγιος Ιερόθεος αναδείχθηκε Κυπελλούχος Αθηνών στο χαρτιά κερδίζοντας έτσι , εκτός από το τρόπαιο , το δικαίωμα συμμετοχής στο Κύπελλο Ελλάδας 2020-2021 για πρώτη φορά στην ιστορία του. Στον πρώτο αγώνα  στον θεσμό επικράτησε του Κυπελλούχου Ε.Π.Σ. Λέσβου , Α.Ο. Μεσοτόπου εκτός έδρας με 0-2. Αν και στον 2ο γύρο θα αντιμετώπιζε τον Α.Σ. Σαντορίνη 2020 ( ομάδα της τότε Football League )  ο αγώνας ματαιώθηκε λόγο της νέας έξαρσης της Πανδημίας Covid 19 και την αναστολή διεξαγωγής του Κυπέλλου με την υπάρχουσα ως τότε μορφή του. 

### Τίτλοι-διακρίσεις
* **Πρωταθλητής** Ε.Π.Σ. Αθηνών: 1981, 1994, 2016
* **Κυπελλούχος** Ε.Π.Σ. Αθηνών: 2020 ( στα χαρτιά ) 
* **Φιναλίστ** Κυπέλλου Ε.Π.Σ. Αθηνών: 1993, 1995

### Διακεκριμένοι ποδοσφαιριστές
Με τη φανέλα του Α.Ο. Αγ. Ιεροθέου αγωνίστηκε πλήθος αξιοσημείωτων ποδοσφαιριστών που έκαναν καριέρα και σε μεγαλύτερους συλλόγους, μεταξύ άλλων ο Γιώργος Γονιός. Επίσης την φανέλα της ομάδας έχει φορέσει και ο γνωστός τραγουδιστής Γιάννης Πουλόπουλος που αγωνιζόταν στην θέση του τερματοφύλακα αλλά διέκοψε την καριέρα του πρόωρα για να αφοσιωθεί στο τραγούδι. https://www.protothema.gr/greece/article/1037715/giannis-poulopoulos-otan-epaize-termatofulakas-ston-agio-ierotheo-peristeriou/

## Παραπομπές


## Εξωτερικοί σύνδεσμοι

*Επίσημο ιστολόγιο

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1955
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1955